नई सोच गौधाम में तुलसी पूजन दिवस मनाया
होशियारपुर | नईसोच संस्था की ओर से संस्थापक अध्यक्ष अश्विनी गैंद की अध्यक्षता में नई सोच गौधाम में तुलसी पूजन दिवस मनाया गया। संस्था के पदाधिकारियों और सदस्यों ने तुलसी पूजन किया। अश्विनी गैंद ने कहा कि तुलसी का धार्मिक और वैज्ञानिक दृष्टि से बहुत महत्व है। इसके पूजन से जन्म-जन्म के पाप नष्ट होते हैं और इसके औषधीय देवीय गुणों के कारण ही सनातन धर्म में इसे ब्रह्मण्ड की मां भी कहा जाता है। उन्होंने कहा कि किसी की खुशी में शामिल होना बुरी बात नहीं है लेकिन अपनी संस्कृति से बेमुख होकर पाश्चात्य संस्कृति को अपनाना अपने पूर्वजों का अपमान ही नहीं बल्कि भारतीय संस्कृति का भी अपमान है। ऐसा करके हम अपने पैदा करने वाले माता-पिता तथा पितरों का तिरस्कार करते हैं। मौके पर अशोक शर्मा, विजय सूद पप्पा, जिंदू सैनी, राजा सैनी, राजेश शर्मा, नीरज गैंद, सोनू टंडन, आशू ठाकुर, राजेश सूरी, मुकेश सूरी, पियूश सूद, राकेश कुमार, विक्की हांडा, नितिन सूद, राकेश अरोड़ा, करण मेहता आदि मौजूद थे।
hin_Deva hin_Deva